OrdforklaringerAWJ




 * Ordforklaringer **
 * Union:** en sammenslutning/forening av for eks. flere stater
 * Unionsoppløsningen:** (i denne sammenheng) Norge var i union med Danmark i 434 år. Denne tok slutt i 1814, og Norge ble et fritt land og fikk egen grunnlov.
 * Nasjon:** en gruppe mennesker med felles avstamning, styre, rettsorden, språk og kultur
 * Telegraf:** en maskin for overføring og mottak av meldinger over lange avstander (bilde?). Vil du vite mer? []
 * Sagn:** korte fortellinger som er muntlig overlevert, og som utgir seg for å være sanne. Sagn deles inn i tre hovedgrupper etter hva de handler om: sagn om det overnaturlige, historiske sagn og opphavssagn. Vil du vite mer? []
 * Slått:** norsk folkemusikkstykke som gjerne blir danset til. En slått blir ofte framført på fele eller hardingfele
 * Kunstmusikk:** musikk som, i motsetning til folkemusikk, er skrevet av navngitte komponister, og i sin tradisjonelle form er laget for konsertmessig framførelse. Tidligere var kunstmusikken knyttet til kirke og adel eller overklassen, nå blir den støttet gjennom offentlige institusjoner (orkestre, opera og utdanningssystemer).
 * Folkemusikk:** den musikken en folkegruppe har gjort til sin egen, og som ikke har noen navngitte komponister. Folkemusikken har blitt muntlig overlevert, og omgjort og tilpasset i forhold til funksjon og utøverens tekniske ferdigheter. I likhet med eventyrene, ble det også gjort et stort innsamlingsarbeid og studium av folkemusikk i Norge i den nasjonalromantiske perioden. Ut ifra den tidens ideologi var det særlig folkemusikken som var spesielt gammel (for eks. middelalderballadene) eller særnorsk (for eks. hardingfelemusikken) som man viet mest oppmerksomhet. Vil du vite mer? []
 * Konservatorium:** (bestemt form entall – //konservatoriet)// offentlig eller privat skole til høyere utdannelse i musikk. Slike skoler har sin opprinnelse fra Italia på 1500-tallet, og var fra først av oppdragelsesanstalter, pleiehjem eller vaisenhus (barnehjem) for musikalsk anlagte barn.
 * Religiøse vekkelsesmøter:** religiøse samlinger, gjerne på bedehus, hvor meningen er å ”våkne”/ bli omvendt / overbevist / frelst. Man utfordres til å ta et bevisst valg om å tro på Jesus Kristus.